Lēmuma projekts

Par Jaunalūksnes pirmsskolas izglītības iestādes “Pūcīte” likvidāciju

Pamatojoties uz Valsts pārvaldes iekārtas likuma 10.panta desmito daļu, 27.pantu, 15. panta ceturtās daļas 1. punktu Izglītības likuma 17.panta trešās daļas pirmo punktu un 23.panta otro daļu, Pašvaldību likuma 10.panta pirmās daļas 8.punktu,

1.Likvidēt Jaunalūksnes pirmsskolas izglītības iestādi “Pūcīte” (reģistrēta Izglītības iestāžu reģistrā ar Nr.4401901485), pievienojot Alūksnes pirmsskolas izglītības iestādei “Pienenīte” (reģistrēta Izglītības iestāžu reģistrā ar Nr.4401901486) ar 2025.gada 31.oktobri.

2.Alūksnes pirmsskolas izglītības iestāde “Pienenīte” ir Jaunalūksnes pirmsskolas izglītības “Pūcīte” attiecināmo tiesību, saistību un dokumentu pārņēmēja.

3.Alūksnes pirmsskolas izglītības iestāde “Pienenīte” nodrošina Jaunalūksnes pirmsskolas izglītības iestādes “Pūcīte” izglītības programmas ar kodu 01011111 īstenošanas turpināšanu ar 2025.gada 1.novembri adresē “Pūcītes”, Kolberģis, Jaunalūksnes pagasts, Alūksnes novads, LV-4350.

4.Jaunalūksnes pirmsskolas izglītības iestādes “Pūcīte” darbiniekus pārcelt uz Alūksnes pirmsskolas izglītības iestādi “Pienenīte”.

5.Reorganizācijas izdevumus segt no pašvaldības līdzekļiem.

6.Lēmuma izpildes kārtību noteikt Izglītības pārvaldei, izpildes kontroli noteikt izpilddirektoram.